Държавен вестник, бр. 88, 2011 г., стр. 31

БРОЙ  88	
Д Ъ Р Ж А В Е Н  В Е С Т Н И К 	
СТР.  31  
освобождава, с изключение на председателя 
на Върховния касационен съд, председателя 
на Върховния административен съд и главния 
прокурор;
8. предлага на президента на Република 
България за назначаване и освобождаване 
председателя на Върховния касационен съд, 
председателя на Върховния административен 
съд и главния прокурор;
9. избира и освобождава директора на На­
ционалната следствена служба, който е и за­
местник на главния прокурор по разследването;
10. определя възнагражденията на съдиите, 
прокурорите и следователите;
11. ежегодно анализира и отчита степента на 
натовареност на органите на съдебната власт; 
12. извършва атестиране на съдиите, 
прокурорите, следователите и на админи­
стративните ръководители и техните за­
местници в предвидените от закона случаи 
съобразно критерии, определени с наредбата 
по чл. 209а ЗСВ; 
13. съставя, води и съхранява кадрово дело 
за всеки съдия, прокурор и следовател;
14. изготвя и одобрява Кодекс за етично 
поведение на българските магистрати и Етичен 
кодекс на съдебните служители;
15. изисква и обобщава на всеки 6 месеца 
информация от съдилищата, прокуратурата 
и от Националната следствена служба за 
тяхната дейност;
16. изготвя и внася в Народното събрание 
до 31 май обобщен годишен доклад за своята 
дейност и дейността на Инспектората към Вис­
шия съдебен съвет, както и годишните доклади 
на Върховния касационен съд, на Върховния 
административен съд и на главния прокурор;
17. създава и поддържа електронен пуб­
личен регистър на всички свои решения и 
мотивите към тях;
18. одобрява автоматизираните информа­
ционни системи на органите на съдебната 
власт, осигурява системната им интеграция 
и оперативната им съвместимост и приема 
наредба за реда за тяхното изграждане, внед­
ряване, използване и развитие;
19. организира, ръководи и контролира 
участието на съдии, прокурори и следователи 
в международното правно сътрудничество, 
включително участието им в националната 
съдебна мрежа;
20. възлага на Инспектората към Висшия 
съдебен съвет извършването на проверки, които 
са извън годишната програма за дейността му;
21. временно отстранява от длъжност 
съдия, прокурор и следовател в случаите на 
чл. 230 ЗСВ; 
22. предлага на президента на Републи­
ка България за награждаване с ордени или 
медали съдии, прокурори и следователи за 
изключителни или за големи заслуги за осъ­
ществяване на съдебната власт;
23. приема решение за поощряване на 
съдии, прокурори и следователи с отличие 
или награда за проявени висок професиона­
лизъм, образцово изпълнение на служебните 
задължения и високи нравствени качества;
24. командирова съдиите, прокурорите и 
следователите, привлечени като постоянни 
преподаватели към НИП по предложение на 
института и за негова сметка;
25. преценява необходимостта от съдебни 
помощници и прокурорски помощници в съ­
дилищата и прокуратурите в зависимост от 
степента на натовареност на съответния орган;
26. приема прогнози, програми и планове 
за развитие на съдебната власт;
27. подпомага органите на съдебната власт 
за дейностите по създаването и поддържането 
на Единната информационна система за про­
тиводействие на престъпността;
28. координира сътрудничеството на съдеб­
ната власт с други държавни и международни 
организации и осигурява представителството 
в тях;
29. приема решения по дисциплинарни дела 
срещу съдии, прокурори и следователи, както 
и срещу административни ръководители и 
техни заместници;
30. потвърждава, отменя или изменя на­
казанията на магистрати „забележка“ и „по­
рицание“, наложени от административните 
ръководители; 
31. издава Единен класификатор на длъж­
ностите в администрацията на органите 
на съдебната власт за наименованията на 
длъжностите, минимална образователна 
степен и други изисквания към съответната 
длъжност, възнаграждението за длъжността, 
ранг за длъжността и възнаграждение за ранг 
съгласно разпоредбата на чл. 341, ал. 1 ЗСВ; 
32. съгласува учебните програми на Наци­
оналния институт по правосъдие;
33. организира изграждането и функциони­
рането на система за финансово управление 
и контрол в органите на съдебната власт и 
вътрешния одит при усвояването и админи­
стрирането на бюджетните ресурси;
34. дава становища на Министерския съвет 
и на Народното събрание по законопроекти, 
които се отнасят до съдебната власт.
(2) В изпълнение на Конституцията на 
Република България и Закона за съдебната 
власт осъществява своите правомощия, като 
приема решения, правилници, наредби, пра­
вила и методики.
Чл. 7. Висшият съдебен съвет осигурява по 
бюджета на Националния институт на право­
съдието средствата, необходими за провеждане 
на всички предвидени в закона обучения.
Раздел II
Правомощия на представляващия Висшия 
съдебен съвет
Чл. 8. (1) Висшият съдебен съвет се пред­
ставлява от един от изборните му членове, 
определен с решение на ВСС.